Յետվիժումնային շրջանին յատուկ իրավիճակ մը կայ, որ հոգեբանական շրջանակին կողմէ կ’անուանուի Յետվիժումնային ախտանիշ (Post-Abortion Syndrome): Կարգ մը հոգեբաններ կ’ըսեն, որ այս ախտանիշը կը նմանի այլ վիրային (traumatic) տագնապալի պատահարներու, ինչպէս բռնաբարում, ինքնաշարժի լուրջ արկած, երկրաշարժներ, յարձակումի ենթարկուիլ եւայլն: Այս շրջանին հոգեբանական լուրջ հարցեր կը սկսին ու վիժումի դիմած կիներ կ’ունենան տարբեր հոգեվիճակներ, ինչպէս ամօթի զգացում, յանցաւորութիւն, վախ, ընտանիքին եւ ընկերութեան կողմէ մերժուելու մտահոգութիւն, զղջում, ներքին տառապանք, ընկճում, բարկութիւն, կասկածներ եւ անձկութիւն: